اتیوپی‌ده امنیت گوجلری‌نین، میللی بایرام قوتلاما‌لاریندا حکومت علیهداری شعارلار آتان اورومو قبیله‌سی عضو‌لرینه مداخیله‌سینده 52 نفر اؤلدو.
باشکند آدیس آبابایا 45 کیلومتر اوزاق‌لیق‌داکی دبرزیت شهرین‌دکی هورا گؤلونون 5 کیلومتر یاخینلیغیندا، اورومو قبیله‌سی‌نین تشکیل ائتدیگی میللی بایرام قوتلتما‌سیندان حکومت علیهداری شعارلارین آتیلماسی اوزرینه پولیس گؤستریچی‌لره موداخیله ائتدی.
ساییلاری یوز مین‌لری آشان کوتله‌نی داغیتماق اوچون گؤزیاشاردیجی گاز ایستیفاده ائدن امنیت گوجلری ایله گؤستریچی‌لر آراسیندا چیخان عربه‌ده نتیجه‌سینده ایزدیهام یاشاندی، چاتیشما‌لاردان قاچان مین‌لرله گؤستریچی گؤله آتلادی.
حکومت قایناق‌لاری، اؤلوم‌لرین ایزدیهام‌دان قایناقلاندیغی‌نین ائشیتدیردی.
حکومت مسئول‌لاری امنیت گوجلری‌نین، موخالیف‌لرین قبیله ایره‌لی گلن‌لرینه آیریلان پلاتفورمو اله کئچیرمه‌سی‌نین آردین‌دان موداخیله اولدوغونو و قوتلاما‌لاری پولیتیزه ائتمه‌یه چالیشان بو قروپ‌لارین تلاشی‌نین نتیجه‌سیز قالدیغینی ایفاده ائتدی.
اتیوپی حکومتی‌نین کئچن ایل باشلاددیغی اورومو ایالتین‌دکی اکینچی‌لیک اراضی‌لرینی مصادره ائده‌رک باشکند آدیس آبابانین مرزلرینی گئنیشلنمه چالیشماسی نتیجه‌سینده، اورومودا دسامبر 2015-جی آوقوست 2016 قدر حکومت علیهداری اعتراضلار تشکیل ائدیلمیشدی.
رسمی معلومات‌لارا گؤره، بو اعتراضلاردا تخمینن 200 نفرین اؤلدوغو ایفاده ائدیلرکن، اولوسلار آراسی اینسان حاق‌لاری تشکیلات‌لاری بو سایی‌نین چوخ داها چوخ اولدوغونو ادعا ائدیر.
